Diari Oficial de la Generalitat Valenciana


Sumari del DOGV 4800, del 19-07-2004 (2004/7227)

Notificació de la iniciació de procediment sancionador de l'expedient nº 1/2004, a Porchester Group, SL.
--------------------------------------------------------------------------------------------------------

### Dades del document

Número de DOGV
:   4800

Data del DOGV
:   19-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7227


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la iniciació de procediment sancionador de l'expedient nº 1/2004, a Porchester Group, SL. [2004/X7227]
  
Davant la impossibilitat d'efectuar la notificació directament a la interessada, que s'ha intentat sense efecte, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i als efectes previstos en este article, per mitjà del present edicte es notifica a l'entitat que a continuació es detalla la Resolució dictada el 16 de gener de 2004 en el procediment que així mateix s'indica:
  
Expedient: sancionador 1/2004.
  
Empresa: Porchester Group, SL.
  
Adreça: c/ Xàtiva, núm. 21, 46823 València.
  
En relació amb el que disposa l'article 13 del Reial Decret 1.398/1993, de 4 d'agost, pel qual s'aprova el Reglament del Procediment per a l'exercici de la potestat sancionadora, li notifique l'acte administratiu següent:
  
La directora general d'Economia en data 25 de juny de 2004 ha dictat l'acord següent:
  
Iniciació de procediment sancionador. Expedient 1/2004
  
1. Dades de la denúncia:
  
Formulada en esta direcció general contra Porchester Group, SL, pels fets següents: «Falta de tramesa a l'assegurador de les quantitats lliurades pel prenedor de l'assegurança en concepte de pagament de la prima de l'assegurança, deixant l'assegurat sense cobertura», així com «falta de director tècnic mediador d'assegurances titulat en la corredoria».
  
El primer dels anteriors fets va ser dut a terme per la denunciada amb les quantitats que li van ser lliurades entre altres per Juan Pedro Chico Asensi per a pagament de prima d'assegurança de vida-inversió, durant el període novembre 2001 € desembre 2002.
  
El segon per cessament en el mes de febrer de 2004 de José Agustín Martín Troncoso com a director tècnic i mitjancer d'assegurances titulat de la corredoria, sense haver-ne nomenat cap substitut.
  
2. Qualificació:
  
Infracció administrativa: molt greu, article 26, 2.h) i o) de la Llei 9/1992, de 30 d'abril, de Mediació en Assegurances Privades.
  
Possible sanció: fins a 5.000.000 de pessetes i/o revocació de l'autorització per a l'exercici de l'activitat de corredoria d'assegurances i cancel·lació de la inscripció en el registre.
  
Tot això sense perjudici del que resulte de la instrucció del present procediment.
  
3. Nomenament d'instructor:
  
Es nomena instructor del present expedient Juan Antonio Ruiz Peris, cap de la Unitat de Mediació en Assegurances Privades, sense perjudici de la possibilitat de recusació d'acord amb el que disposa l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú.
  
4. Competència per a resoldre:
  
L'òrgan competent per a resoldre el present procediment és el conseller d'Economia, Hisenda i Ocupació, d'acord amb el que disposa l'article 11.c) del Decret 301/1997, de 16 de desembre, del Govern Valencià.
  
5. Presentació d'al·legacions:
  
Els interessats, des de la notificació del present acord, disposen d'un termini de quinze dies per a realitzar les al·legacions que estimen convenients, amb aportació d'aquells documents que interessen al seu dret, i, si és el cas, proposar proves concretant aquells mitjans dels quals es pretenguen valer (article 16.1 del Decret 1.398/93).
  
6. Acord:
  
Per tot això, s'acorda la iniciació del corresponent procediment administratiu sancionador.